
Ehituslubade väljastamine välistrassiside ehitamiseks (Tallinna mnt 30b ja Tallinna mnt 30a kinnistutele planeeritava kaubandushoone jaoks)
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid kinnistu omanikult ehitusloa väljastamise taotlused koos seadusega ettenähtud korras kooskõlastatud ehitusprojekti ja riigilõivu maksekorraldustega. Ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projekt on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.

2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Võidu prospekt L1 sidekanalisatsiooni torustiku ümberpaigaldamiseks;
3.2. Mõisa pargi tänavavalgustuse maakaabelliini ümberpaigaldamiseks;
3.3. Tallinna mnt 30b ja Võidu prospekt L1 kahe veetorustiku ehitamiseks;
3.4. Tallinna mnt 30b ja Võidu prospekt L1 ühisvoolse kanalisatsioonitorustiku ehitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

